Matovič, Igor, podpredseda vlády a minister financií SR (2022-10-06):
Takže skúsme si najlepšie, mnohí v tomto alebo niektorí v tejto sále sa riadia dosť často Excelom, čo im Excel vyhodí, tak to je smerodatné. A myslím si, že pri tejto otázke, akým spôsobom sa pomáha alebo chystá pomôcť vláda počas tohto roku dôchodcom, je úplne najlepší ten Excel, použiť Excel. Výsledok toho sumáru, potom sa vrátim k tým jednotlivým položkám, výsledok je taký, že počas tohto roku bude vyplatená dôchodcom, slovenským dôchodcom, mimoriadna pomoc mimo samotných dôchodkov vo výške 750 mil. eur. A ak teda nám nikomu tá položka príliš veľa nehovorí, že nevieme kontext, že koľko sa pomáhalo v minulosti dôchodcom mimo dôchodkov, tak Fico s Pellegrinim ročne do roku 2018 dávali dôchodcom mimo dôchodkov približne 75 mil. eur. To znamená, že v tomto roku táto škaredá vláda, ktorá vôbec dôchodcom nepomáha, podľa toho ako teda tvrdia páni v opozícii a zlomyseľné niektoré média, tak pomôže dôchodcom desaťkrát viac. Alebo matematicky sa to hovorí, plus 900 % viac, alebo pomoc súčasná bude dosahovať 1000 % toho, čo dosahoval pomoc priemerná v roku 2013 a v 2018 od vlád Roberta Fica, Petra Pellegriniho v čase hojna, v čas ekonomické hojna, v čase absolútne žiadnych kríz. Čiže si myslím, že toto je krásna vizitka toho, ako táto vláda pristupuje k ľudom, ako pristupuje k správe vecí verejných. Jednoducho nekradneme a čo takto ušetríme, pomáhame ľuďom alebo teda poskytujeme pomoc tým, ktorí tú pomoc potrebujú. Ešte raz, tento rok mimoriadna pomoc mimo dôchodkov voči dôchodcom bude desaťkrát vyššia, ako v priemere dával Fico s Pellegrinim pomocnú ruku dôchodcom a bude päťkrát vyššia ako v predvolebnom roku 2019. Všetci si to pamätáme, kedy SMER alebo Fico s Pellegrinim sa dostávajú do stresu, v tom čase nám vládol Pellegrini, tak rýchlo tri mesiace pred voľbami vyplatiť dvakrát väčšie trináste dôchodky. Nezaberalo to, tak potom tri dni pred voľbami rýchlo, rýchlo schválili, že štyrikrát väčšie trináste dôchodky budú v roku 2020. Bolo to veľmi také naivné, ale v podstate v súlade s ich logikou, kde si myslia, že si svedomie alebo hlasy môžu kúpiť tým, že vlastne niekomu potiahnu medový motúz popod nos. My takého veci nerobíme, ale naozaj mimoriadne sa snažíme zodpovedne hospodáriť s verejnými financiami, a tým pádom to, čo ušetríme, to, čo nerozkradneme, lepšie povedané, to, čo rozkradli oni, môžme používať na pomoc v tomto prípade dôchodcom. Čiže päťkrát viac ako v predvolebnom roku 2019, keď nebola žiadna kríza, desaťkrát viac ako v rokoch, kedy vôbec nebolo ani chýru, ani slychu, nejaká kríza roky 2018 – 2013 alebo teda v tom období. No, aby sme to rozpitvali, tak prvá pomoc bolo vyplatenie, teda v tomto roku je 300-miliónový trinásty dôchodok, ktorý je vlastne dvakrát väčší, ako bol vyplatený v predvolebnom roku Pellegrinim a je štyrikrát väčší, ako bol vyplácaný Ficom a Pellegrinim do roku 2018. Čiže ten je, nebol aj teda vyplatený v decembri, po prvé, vo väčšej výške, ale vyplatený aj o pol roka skôr, čiže bol vyplácaný niekedy päť, šesť mesiacov skorej, vyplácaný v priebehu júla najmä. Potom sme schválili alebo vy ste schválili a neviem, či nie včera, alebo kedy to bolo, tuším včera, alebo ešte len to je na pláne, v prvom čítaní to schválené máte, druhé čítanie vás ešte len čaká, len k tomu potrebujeme aj novelu zákona o štátnom rozpočte, to je de facto kvázi, povedzme, si štrnásty dôchodok alebo mimoriadne navýšenie trinásteho dôchodku, ktoré by malo byť vyplatené teraz v novembri a decembri vo výške 207 %. To sa bude počítať tak, že to, čo ľudia dostali, dôchodci, 1,4 mil. dôchodcov podotýkam, čo dostali v priebehu júla, tak z toho, keď si každý vynásobí 70 %, tak takú sumu teraz dostane ešte pred Vianocami. Čiže to je 207 mil. eur. Potom bolo vyplatených mimoriadne 10 mil. eur, 102-tisíc ľudí, dôchodcov bez nároku na dôchodok, ľudia nad 62 rokov. To bolo síce iba 100 eur, ale dokopy to robí 10 mil. eur. A potom o pomoci, o ktorej určite by, ktorú by sme mali spomenúť, tak je priama pomoc vyplatená cez očkovací bonus. Áno, priznávam, len 873-tisíc seniorom, nie 1,1 alebo 1,2 mil., koľko ich je. Čiže, áno, približne 250-tisíc seniorov túto pomoc vyplatenú nemalo, ale áno, bolo to spojené s tým, že sme chceli chrániť zároveň ich zdravie, životy, vyplatených 244 mil. eur. Ďalšia pomoc, ktorá v tomto roku dôchodcom pomôže, to bol návrh z dielne SME RODINA, kde sa zrušili doplatky za lieky pre dôchodcov a toto opatrenie dôchodcom prinesie 36 mil. eur. Čiže dokopy to je skoro až 800 mil. eur mnoho, mnohonásobne viac ako Fico, Pellegrini.